Kasper Schmeichel

Kasper Peter Schmeichel (født 5. november 1986 i København) er en dansk fotballspiller som spiller for den belgiske klubben . Han er sønn av keeperen Peter Schmeichel.

Spillerkarriere 
Han signerte lærlingkontrakt med Manchester City 1. juli 2003. Første gang på benken var som reserve for Kevin Stuhr-Ellegaard i november 2003 da både David Seaman og Nicky Weaver var skadet. Proffkontrakt ble signert på 18-årsdagen i 2004.

Manchester City lånte ut Schmeichel til Darlington FC, der han fikk sin ligadebut i Football League Two 14. januar 2006 mot Peterborough United, i en kamp de vant 2–1, og Kasper slapp inn mål av Peterborough-angriperen James Quinn.

Schmeichel har vært utlånt til Bury ved to anledninger. Bury spilte også på laveste nivå i den engelske proffligaen (Football League Two. Første opphold ga 15 kamper og andre opphold ga 14 kamper. Begge oppholdene i Bury skjedde i 2006. Debuten kom 25. februar borte mot Shrewsbury, i en kamp laget vant 1–0. Klubbens manager, Chris Casper, var så fornøyd med Schmeichels prestasjoner at de ønsket ham på lån en tredje gang, noe Manchester City takket nei til på grunn av at klubben spiller på for lavt nivå. Schmeichel selv stortrivdes under låneoppholdene i Bury, og ble veldig populær blant publikum.

I januar 2007 ble han sendt på utlån til skotske Falkirk FC, som spiller i øverste divisjon i Skottland. Schmeichel debuterte  13. januar mot Dunfermline Athletic FC i en kamp Falkirk vant 1–0. I slutten av januar kom meldingen om at sjef for Danmarks U-21 landslag i fotball, Keld Bordinggaard, hadde inkludert Schmeichel i troppen mot Nederland 7. februar. Etter dette har han fått elleve kamper for U-21 landslaget.

Allerede som 16-åring var han i media på grunn av dette, og fikk spesielt oppmerksomhet fordi han lignet så mye i utsende på sin far. I desember 2006 sa Kasper Schmeichel i et eksklusivt intervju med den danske avisen Berlingske Tidende at han ikke ønsket å bli sammenlignet med sin far, men heller bli bedømt ut fra egne prestasjoner, men at han selvsagt var glad for å få råd av den gamle mesteren. Det nevnes at faren som 20-åring spilte for Gladsaxe/Hero, og var på vei mot Hvidhovre, mens Kasper allerede er fast inventar i Skotsk Premier League. Det var Manchester Citys manager Stuart Pearce som anbefalte Kasper til sine skotske kollegaer. Fotball begynte han først å spille seriøst som 14-15 åring da han gikk på Oure Idrætsefterskole. Det var også der han fant ut at han passet som keeper. Før den tid hadde han spilt overalt ellers på banen, men selvsagt også en del som keeper. Som keeper i Citys stall hadde han Tim Flowers som keepertrener. Utenom å spille fotball var Schmeichel en del av Citys utdanningssystem, og studerte blant annet sportspsykologi og kroppens anatomi, en utdannelse som etterhvert kan gi en grad i fysioterapi.

Sommeren 2009 skrev han under for Notts County.

Den 2. mai 2016 vant han, sammen med resten av Leicester City FC, Premier League.

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 Intervju fra desember 2005

Danske fotballspillere
Spillere i Fotball-EM 2012
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for Manchester City FC
Fotballspillere for Darlington FC
Fotballspillere for Bury FC
Fotballspillere for Falkirk FC
Fotballspillere for Cardiff City FC
Fotballspillere for Coventry City FC
Fotballspillere for Notts County FC
Fotballspillere for Leeds United FC
Fotballspillere for Leicester City FC
Fotballspillere for OGC Nice
Fotballspillere for RSC Anderlecht
Personer fra København
Fødsler i 1986
Målvakter i fotball
Årets fotballspiller i Danmark